钦定古今图书集成/明伦汇编/氏族典/第247卷 > 张九思
## 钦定古今图书集成/明伦汇编/氏族典/第247卷 > 张九思

按《元史张九思传》：“九思字子有，燕宛平人。父滋，蓟州
节度使。至元二年，九思入备宿卫，裕皇居东宫，一见
奇之，以父荫当补外，特留不遣。江南既平，宋库藏金
帛输内府，而分授东宫者多置都总管府以主之，九
思以工部尚书兼府事。十九年春，世祖巡幸上都，皇
太子从丞相阿合马留守，妖僧高和尚、千户王著等”
谋杀之，夜聚数百人，直趋东宫。九思适直宿宫中，叱
宿卫士并力击贼，尽获之。三十年，进拜中书左丞，兼
詹事丞。成宗嗣位，改詹事院为徽政，以九思为副使，
进资德大夫、中书左丞。会修世祖、裕宗《实录》，命九思
兼领史事。大德二年，拜荣禄大夫、中书平章政事。五
年，加大司徒。六年，进阶光禄大夫。薨。子《金界奴》，光禄
大夫、河南省右丞。